1991-ben…
egy pár keresztüllovagolt a Gyilkos mezőn.
Éreztek valami szagot.
Hívták a rendőrséget.
És a Gyilkos mezőn egy fa alatt
újabb oszladozó holttestet találtak.
A negyedik holttestet találták ugyanott.
A nőt még nem azonosították.
Fehér nő volt, körülbelül 158 centi.
A rendőrség úgy gondolja, hogy az ismeretlen áldozat
30-50 év közötti volt.
Már három lányt találtak a Gyilkos mezőn,
és még ott volt Ellen Beason kérdéses halála.
És mint a déjà vu, megismétlődött.
Megdöbbentő volt, hogy újabb holttestet találtak.
A holttest egyike annak a négynek, amit League City mezején találtak
1983 és 1991 között.
A gyilkos egyfajta körutat tett a saját temetőjében.
Mi történt ott?
Ez komoly hatással volt a közösségre.
Főleg a fiatal nőkre.
Megijesztett a dolog.
Emlékszem, hogy egyik este sírva néztem a híreket,
mert nem akartam felnőni.
Nem akartam megnőni, mert féltem.
Holttestek bukkannak fel.
És a lányok folyton eltűnnek.
Tennünk kell valamit.
Ez az alak még mindig itt kószált, még mindig nőket rabolt el.
Miért?
A félelem kézzelfogható volt.
Egy briliáns, de aljas sorozatgyilkos művének tűnt a dolog.
A NETFLIX DOKUMENTUMFILM-SOROZATA
A Gyilkos mező-ügyek a Calder úton
League City szégyenfoltjai voltak a megoldatlan gyilkosságok miatt.
De Tim Millernek voltak ötletei arról, hogy ki lehet a felelős
a lánya és a másik három áldozat haláláért.
Clyde Hedrick egy vállalkozónak dolgozott a Calder úton.
Clyde sokat lógott League Cityben,
a Texas Holdban, és más bárokban is.
Tekintettek-e Clyde-ra valaha gyanúsítottként
a Calder úti gyilkosságoknál?
A folyamatban lévő nyomozás miatt erre nem válaszolhatok,
így nem tudok sokat mondani.
Általánosságban elmondhatom,
hogy a rendőrség nem szünteti meg sietve a gyanúsításokat.
Nyomozóként nem vehetjük készpénznek, ha valaki valamit mond,
nem tudhatjuk le gyorsan az illetőt.
Módszeres vizsgálatot kell folytatnunk, és követnünk kell a bizonyítékokat.
ERVIN ÚT CALDER ÚT
CALDER ÚTI MEZŐ
Az első három holttestet két éven belül fedezték fel,
mindet 45 méteren belül.
Körülbelül öt évvel később
a negyedik holttestet ugyanazon a részen találták,
de 90 méterrel arrébb.
A másik háromhoz van köze, vagy másvalaki áldozata?
Valakié, aki olvasott a texasi Gyilkos mezőkről,
és úgy döntött, ő is odateszi az áldozatát.
A lányok holtteste a bomlás előrehaladott állapotában volt.
Laura Millert a fogászati leletei alapján azonosították.
és Heide Fye-t is.
De a két ismeretlen áldozat leírása egyetlen eltűnt környékbelire sem illett.
League Citynek nagyon kevés erőforrása, és kicsi rendőrsége volt.
Nem tudták azonosítani a nőt. Annak ellenére, hogy 1991 volt,
voltak DNS-bizonyítékok, amiket tesztelhettek volna,
de League City rendőrsége nem kezelte jól a bizonyítékot.
Nem volt mit tesztelni.
Jelenleg a Gyilkos mező ügyek kulcsa
ebben a két rekonstruált fejben rejlik.
A League City-i Rendőrség több technikát is kipróbált
az áldozatok azonosítására.
Újjáépítették a koponyát,
gyurmát tettek a koponyára, hogy lássák, hogy nézhettek ki életükben,
remélve, hogy ezek nyomra vezetnek.
Ha bármilyen információja van,
ha az áldozatok ismerősnek tűnnek, hívja a League City-i Rendőrséget!
Sokan felháborítónak tartották, hogy még nem is azonosították őket.
És hogy lehet, hogy senki sem tudja, ki ölte meg őket?
A figyelem miatt nagyobb nyomás nehezedett
a League City-i Rendőrségre, hogy csináljanak valamit az üggyel.
Ma este a nyomozók közelebbről megnézik
az ügyek közti hasonlóságokat, és az FBI-hoz viszik az ügyüket.
A tény, hogy sorozatgyilkosról volt szó, felhatalmazta az FBI-t a nyomozásra.
Interjút készítettem az FBI-egység vezetőjével Houstonban.
Ha újságíró vagy, sosem jutsz be az FBI irodájába.
Miért hívtak meg, hogy beszéljek az FBI igazgatójával?
Mert a fickók nem tudták, mit tegyenek.
Elakadtak.
Azt remélték, ha a nyilvánossághoz fordulnak,
valaki majd előáll és azt mondja,
„Tudom, ki tette mindezt.”
A profilalkotás olyan módszer, ahol az ügynökök a helyszínt elemzik.
Az információk alapján azonosítják a gyilkos tulajdonságait.
Az FBI összeállította a Gyilkos mezők elkövetőjének profilját.
SOROZATOS SZEXUÁLIS ELKÖVETŐK
Sok szempontból passzolt ez ahhoz a fickóhoz, aki a Calder úton élt.
Az FBI profilja azt sugallta,
hogy a tettes valószínűleg a Gyilkos mező közelében él,
megőrizte az esetéről szóló újságkivágásokat,
fölényesen viselkedik,
és a nőkkel való kapcsolata problémás volt.
A rendőrség azt mondta:
„Van valaki, akinek két ingatlana van a Gyilkos mezők szomszédságában.”
„Aki okos, rossz kapcsolatai vannak, és veri az állatokat.”
Az FBI -ügynök azt mondta: „Ő lehet az emberük.”
A League City-i Rendőrség felhívott.
Azt mondták: „Egy Clyde Hedrick nevű fickót keresünk.”
„De egy Robert Abel nevű pasas is előtérbe került.”
Robert Abel a NASA egykori zseniális tudósa volt.
Segített megalkotni a modern Saturn-rakétát,
ami űrhajósokat juttatott a Holdra.
Mire 1991-ben megtalálták az ismeretlen áldozatot,
Robert Abelé volt a föld, ahol a Gyilkos mezők voltak.
Egy részét lovardává alakította át.
Robert gyanút keltett, mert nagyon együttműködő volt.
Felajánlotta, hogy segít a rendőrségnek, ad felszerelést, átfésüli a bozótot,
megtesz mindent.
Folyton befurakodott a nyomozásba,
amit néha a gyilkosok is megtesznek.
És voltak dolgok Robert Abel múltjában,
amik gyanússá tették őt.
Három exfelesége volt.
Az egyik volt feleség szerint azt mondta, megöli,
ha nem úgy biztosít neki szexet, ahogyan ő akarja.
A volt feleségei azt mondták, meg szokta verni a lovakat,
és amikor az egyik ló meghalt,
kint hagyta megrohadni a mezőn,
ahogy a lányok testét is kint hagyták a Gyilkos mezőn.
Gyerünk!
Tim igazából Clyde Hedrickre figyelt
az Ellen Beason-ügy miatt.
És beszélt róla a rendőrségnek is.
Clyde mindig is tagadta, hogy köze van a Calder úti gyilkosságokhoz.
Nem volt meg a lendület, hogy nyomozzanak ellene a többi bűncselekmény miatt.
Amikor az ismeretlen nőt megtalálták, az FBI profilja miatt
Clyde Hedrick a háttérbe szorult.
Akkoriban mindenki azt hitte, Abel a megfelelőbb gyanúsított.
Hirtelen az a személy, akire nagyon gyanakodtam…
Eltűnődtem: „Istenem, vajon tévedtem?”
Az FBI profija és két volt nejének vallomása alapján
a rendőrség szerint Robert William Abel a gyilkos.
A League City-i Rendőrség nyilatkozata nyilvánosságra került,
hogy Robert Abel, a NASA tudósa
szexuális sorozatgyilkos lehet,
aki megölte ezt a négy fiatal nőt
a Gyilkos mezőkön, a lovaspályája mellett.
És az történt,
hogy mivel akkora nyilvánosságot kaptak a gyilkosságok,
az I-45-ös mentén a rendőrőrsökön
a nyomozók azon tanakodtak, hogy Abel lehet a tettes
az egyik megoldatlan ügyben.
Ön a felelős a négy holttestért, amit ezen a helyen találtak?
Egyáltalán nem.
Egy csapat rendőr vizsgálta át a birtokát,
az áldozatok tárgyait, hajfürtöket kerestek,
ami egyértelműen összekapcsolná Abelt a bűncselekményekkel.
És furcsa dolgokat találtak.
Régi újságcikkeket a Calder úti gyilkosságokról.
Emberi fogakat…
aranykoronával.
Találtak egy .22-es kaliberű fegyvert.
És az ismeretlen áldozatot egy .22-es kaliberű fegyverrel lőtték le.
De a boncolás után
Galveston megye orvosszakértője, dr. Korndofer kifőzte a golyót
a csontokkal együtt.
Emiatt eltűnt róla minden bizonyíték,
nem tudták összehasonlítani a fegyverrel.
Nem hiszem, hogy volt felmentő bizonyíték, miszerint nem Abel tette.
Szerintem csak arra nem találtak bizonyítékot, hogy ő tette.
A rendőrség nem tehetett semmit.
Találkozni akartam azzal a NASA-tudóssal, akit azzal vádoltak meg,
hogy sorozatgyilkos.
Felhívtam, feltételezve, hogy rám vágja a telefont.
Azt mondta: „Jöjjön át!”
Itt hátul van az a hely,
ahol Laura Millert megtalálták.
Kimentünk a Gyilkos mezőkre, és egyik sírtól a másikig mentünk.
Állítólag itt találták meg Heide Fye-t.
Volt egy jegyzetfüzete tele újságkivágásokkal,
és volt négy fotója arról, hol találták meg a testeket.
Azt mondtam: „Sokan azt mondanák, a trófeáit mutogatja nekem.”
Az mondta: „Nem, a kutatásomat mutatom, amivel segíteni akartam.”
Ezek az emberek hirtelen azt mondták, illik rám egy bűnöző profilja,
egy bizonyos bűnözőé.
A négy lány gyilkosáé.
Épp olyan megszállottnak tűnt…
mint amilyen én voltam.
És azt gondoltam:
„Vajon csak megjátssza magát?”
Vagy csak egy tudós?
Aki bizonyítékot keres, hogy bizonyítsa, mi történt.
Mi történt a birtokán?
Végül a rendőrségnek nem volt bizonyítéka, hogy Abel tette volna.
Ő a gyanúsított.
Lehet, hogy nem ő felelős a nők megölésért,
de lehet, hogy ő a felelős a nők megöléséért.
Még nem húztuk ki.
Még mindig a gyanúsítottak listáján van.
League Cityben továbbra is gyanúsított volt.
De mi történt? Semmi.
A rémálom sok szempontból az, hogy a szülők még mindig gyászolnak.
El sem tudom mondani, hányszor kutattam át ezt a helyet,
remélve, hogy megtalálom Laura ruháit, vagy a kis nyakláncát.
Kijöttem ide ebédidőben. Éjszaka is.
Kint voltam az éjszaka közepén, és torkom szakadtából ordítottam:
„Itt vagyok. Gyere és kapj el, te gyáva!”
Hatszor belelőttem a földbe.
Reméltem, hogy valaki hívja a rendőrséget.
Senki sem jött.
Emlékszem, sokszor kimentem oda,
odasétáltam a kereszthez, mondván: „Laura, kérlek, ne utáld apukádat!”
„Nem tudok többet kijönni ide.”
„El kell búcsúznom. Rendbe kell hoznom az életem.”
Szó szerint sétáltam el, és…
hallottam egy halk hangot: „Apu, kérlek ne hagyd abba!”
Ekkor fogalmazódott meg bennem,
talán segíthetek valahogy a családoknak,
akik elveszítettek valakit.
Egyszer elmentem az irodájába, és az egész napot velem töltötte.
Laura haláláról beszélt, és hogy mit tett ez vele és a családjával.
És arról is, hogy miért hozta létre az EquuSearchöt.
Azt tette, amit kellett, menteni próbált másokat.
Miért nem hagyod abba, öregem?
Csak hagyd abba!
Mindenkinek én vagyok Tim EquuSearch úr.
Elvesztettem az identitásomat. Nem tudom, ki az a Tim Miller.
Nem hagytam abba.
Megvolt az ára, de nem hagytam abba.
El akartam búcsúzni.
De nem tudtam.
Megígértem Istennek és Laurának, hogy sosem hagyok magára egy családot sem.
Csak azt nem tudtam, hogy ilyen sok lesz.
CALDER ÚTI MEZŐ
A lányom ma reggel futni ment.
És a vártnál több ideig maradt távol.
Kilenckor ment el, és 10:04-van?
Igen. És ő nem tud ilyen sokáig futni.
1997 áprilisában Laura Smither, egy 12 éves balerina
kocogni ment friendswoodi otthonából,
és nyomtalanul eltűnt.
LAURA SMITHER, 12 ÉVES
ELTŰNT 1997. ÁPRILIS 3 -ÁN FRIENDSWOOD, TEXAS ÁLLAM
Húsz perc múlva meg kellett volna jönnie, mert palacsintát sütöttünk.
Haza akart érni reggelizni. Reggeli előtt edzeni akart.
Olyan naivak voltunk!
Azonnal telefonálni kezdtem, felhívtam az embereket, hogy:
„Laura eltűnt. Nem találjuk. Kérlek, gyere, segíts megkeresni!”
Minden a feje tetejére állt.
Minden értelmetlen volt.
Fogalmunk sem volt, hol van, nem találtuk.
A nap ezzel a szívfacsaró látvánnyal kezdődik:
Gay Smither bőrig ázva
szórólapokat oszt, remélve, hogy valaki megáll, meghallgatja, segít.
A Laura eltűnését követő napon
a valódi rémület
elhomályosította az elmémet.
Senki sem akarja beismerni, mi történt.
Hisztérikus voltam.
Mentem, kutattam, Laura nevét kiabáltam.
Laura!
Nem találtuk.
Majdnem 13 éves volt.
A helyiek szerint ilyesmi nem fordul elő kis közösségükben.
Ez a város egyike volt a tíz legbiztonságosabb helynek.
Az emberek nem zárták az ajtókat.
Friendswood az egyik kisváros az I-45-ös mentén
Különösen…
biztonságos városként híresült el.
Kvékerek alapították,
olyan emberek, akik a békében hisznek.
Szóval amikor ez a 12 éves lány kocogás közben eltűnt,
hatalmas volt a felzúdulás.
Ha te vagy a tettes,
akkor a csapatom nevében is mondom,
hogy mindent elkövetünk,
hogy megtaláljunk, és mindent megteszünk, amit a törvény megenged.
Az ilyenre általában azt mondják: „Hát, elszökött a lányod.”
Ez volt az a a rendkívüli eset, amire a rendőrség azonnal ráugrott.
A Friendswoodi Rendőrség, A Harris Megyei Sheriffhivatal.
És már az FBI is benne volt.
Amikor Laura eltűnt,
a különítményünk nem kábítószert keresett, hanem őt.
Fontos esemény volt a közösségünkben.
Álljanak egy sorba!
Friendswood közössége összefogott, hogy segítsen a keresésben.
Önkéntesek fésülik át a sűrű bozótost, a sarat.
Akárki tette, elvihet egy másik gyereket is.
Nem akarjuk, hogy a családotok átélje ezt.
A város összefogott,
és 6000 ember indult a keresésére.
Pár nap alatt 6000 ember,
köztük egy tengerészgyalogos kontingens.
Amivel találkozunk, az az ismeretlentől való félelem, de…
ez a szegény család,
nekik válasz kell.
Kihoztuk a kutyáinkat,
és körbefuttattuk őket a tó körül.
Rossz szagot éreztünk.
Azt hittük, egy döglött állat van a vízben, vagy ilyesmi.
A fiam, Jason azt mondta: „Az állatokon nincs zokni.”
A helyszínen talált egyik bizonyíték egy gyűrű, a neve kezdőbetűivel,
és úgy tűnik, a fiatal lány fogszabályzót viselt.
Az egységem véleménye szerint a fiatal nő, akit megtaláltak,
Laura Kate Smither.
1997. április 3-án tűnt el.
És ez április 20-án történt.
Tehát 17 nap…
a pokolban.
Rég nem nézegettük ezt.
Nézd, milyen cuki arcot vág!
Olyan édes.
Imádom ezt a képet.
Isten akarata volt, hogy én legyek Laura anyja.
Ez volt az első kis előadás.
Négyszer cserélt jelmezt abban az előadásban.
Emlékszem.
Laura egyéves volt.
És az édesanyja mellrákban meghalt.
Az apja, Bob, nyilvánvalóan idegroncs volt.
Nagyon nehéz időszak volt az életében.
Az egyik nagymama azt mondta, „Segítenünk kell neki találni egy dadát.”
Így találkoztunk.
Laura azonnal rabul ejtett, és közel kerültünk egymáshoz.
Emlékszem, hogy a padlón ültem vele aznap, amikor megismertem.
Egy hullámhosszon voltunk.
Egyből megszerettem őt.
Valószínűleg Piroska.
Négy hónappal később összeházasodtunk.
Forgószél.
Most visszanézve, azt hiszem, őrült voltam.
Megőrültem.
A következő évben örökbe fogadtam.
Igazi kis angyal volt.
A mai napig megtiszteltetésnek érzem, hogy Laura anyja lehettem.
Bárcsak…
ne lett volna ilyen rövid az idő!
Amikor ez történt velünk,
életfogytiglant kaptunk.
Laura meggyilkolása a mi életfogytiglani büntetésünk is.
Laura meggyilkolása a 35 megoldatlan eset egyike,
a három megyét érintő eltűnt vagy meghalt nők esetei közül.
Laura keresése rávilágított
a környéken eltűnt emberekre.
Sok kérdés született arról,
hogy mi történt, és hogy történtek a dolgok.
A Houston Chronicle újságírója írt a megoldatlan gyilkosságokról.
Végül kiadott egy térképet, amin rajta voltak
a megoldatlan ügyek a területen.
Ezzel felhívta a figyelmet egy nagyobb kérdésre,
hogy a nőket prédaként kezelték,
és hogy a gyilkosságok gyakran nem kapnak elég figyelmet.
Addigra már tudtuk, hogy voltak esetek,
ahol egyáltalán nem kaptak segítséget.
Nagyon rosszul éreztük magunkat amiatt,
hogy Heide nénit úgy ábrázolták, ahogy.
Stoppos, szökevény, pincérnő.
Ezeknek mind van egy negatív felhangja.
Úgy reagáltak, mintha
ő nem lenne elég fontos ahhoz, hogy használják miatta az erőforrásokat.
Sosem felejtem el,
amit a League City-i Rendőrség mondott a lányokról.
Heide drogfüggő volt, Laura folyton szökdösött,
a két ismeretlen nő pedig vándormadár volt.
És ez felhatalmaz bárkit arra, hogy megölje őket?
Elkallódott gyerekek voltak? Azt mondtam: „Laura nem az.”
Azon tinédzsereknek az eltűnését, akik bűnt követnek el, vagy drogoznak,
nem veszik olyan komolyan, mint egy fiatalabb illetőét,
akiről úgy gondolják, nem ilyen kockázatos a magatartása.
Ez ma is így van.
Ez azt sugallja, hogy az illető tett valamit, amiért megölték.
Olyan ember volt, aki valamilyen oknál fogva
kevésbé fontos a társadalom számára.
Laura Smither nagyon sebezhetőnek tűnt.
Jó lány volt, jó családból és jó környékről származott.
A reakció sokkal erősebb volt.
Érezhető volt a kétségbeesés,
hogy ha őt nem tudtad megmenteni, akkor kit tudnál?
Ezeket az embereket, akik elveszik a gyerekeinket, a lányainkat,
nem lehet megállítani.
Ma reggel Friendswood-szerte félárbócra eresztették a zászlókat
a 12 éves lány halála miatt.
Ez most gyilkossági nyomozás.
Amikor megjelentek a hírek Laura Smitherről…
mindenki újra a Gyilkos mezőről beszélt.
Aztán mindenki az I-45-ösről beszélt.
Mindenki arról beszélt, miért haltak meg ezek a lányok,
és miért nem jönnek rá sosem, ki ölte meg őket.
Van valaki, aki elrabolja és megöli ezeket a kislányokat,
és meg kell állítani.
Hatással volt a lányomra. Az egész városra hatással volt.
Hogy ne lett volna?
Hat év telt el azóta,
hogy a holttesteket megtalálták a Calder úton.
Ezért volt bennünk egy félelem, hogy az illető visszatért.
Ismét nőket rabolnak el.
Senkit sem vontak felelősségre.
Nagy volt a félelem és a szorongás.
Ha a gyermeke valaha eltűnne,
van DNS-mintája és ujjlenyomata tőle?
Friendswoodban úgy bepánikoltak,
hogy a tankerület készletet osztott ki,
hogy a szülők ujjlenyomatot és hajmintát vehessenek a gyerekeikről,
hogy ha a gyerek eltűnne,
legalább ujjlenyomatokkal és hajszálakkal rendelkezzenek
a test azonosításához.
Ki ölte meg a 12 éves Laura Smithert, és miért?
Ez a kérdés kísérti Jared Stout rendőrfőkapitányt.
A közösségnek jobban oda kell figyelnie.
A rendőrség és a tűzoltók a tó lecsapolásán dolgoznak.
Olyat keresnek, ami közelebb viszi őket a rejtélyes gyanúsítotthoz.
A rendőrségnek listája volt a szexuális bűnelkövetőkről
Galvestonban és Harris megyében, és a környező helyeken.
A lista több ezer nevet tartalmazott.
Nem volt a szókincsem része az, hogy szexuális bűnelkövető.
Ez nem volt része az életemnek.
Nos, az lett.
A környéken élő szexuális bűnözők száma hatalmas volt.
Ahogy a lányoknak általában,
a szüleim nekem is sokat beszéltek az óvatosságról,
a barátokkal való bulizásról,
és a közlekedésről, miután lett jogsim.
Emlékszem, amikor anyám hozzáment Clyde-hoz,
apám megkérdezte, hogy Clyde bántott-e engem vagy a fivéremet.
Akkoriban nem is értettem.
Ez az.
Amikor anyám Dickinsonban lakott,
elmentünk meglátogatni.
És ott van a medence.
Clyde elvitt minket úszni a bátyámmal.
A bátyám a medence egyik végében volt, én pedig Clyde közelében.
Azt mondta: „Hé, bukj a víz alá! Mutatnom kell valamit.”
Én pedig belementem.
Szóval lebuktam a víz alá.
Ekkor lehúzta a nadrágját, és mutogatta magát…
ÉS MIKOR MEGTETTEM, MUTOGATTA MAGÁT
a víz alatt.
Visszarohantam a lakásba.
A bátyám rögtön utánam futott. Beszaladtam a lakásba.
Elmondtam anyámnak.
Ők összevesztek.
Clyde letagadta.
Anyám bármit elhitt, amit mondott neki.
És fájt, mert nem érdekelte.
Végeztem.
Ezzel a hellyel.
Ha megnézzük azoknak az embereknek a karakterisztikáját,
akiket az I-45-ös eseteknél gyanúsítottak, láthatjuk a motívumot.
Olyan férfiakat, akik dominánsak, erőszakosak és átutazóban vannak.
Olyanok, mint Clyde Hedrick.
Hedrick beleillik azoknak a profiljába, akikről már beszéltünk,
és akiket a 70-es és 80-as években Houstonba vonzott
az építőipar fellendülése.
Már volt börtönben Floridában.
Volt feleségei és barátnői vádolták azzal,
hogy nagyon erőszakos és bántalmazó.
MOBILHÁZ
Ott van!
Ennyi volt.
Sokat változott ez a hely. Az nem volt ott.
Ott állt a lakókocsi.
Utálom kimondani a nevét.
Fogalmuk sincs, mire képes.
Érettségi után elköltöztem.
Anyám közölte, hogy elhagyta.
Anyám odaköltözött hozzám, és azt mondta,
meg akarja mutatni, mit tett Clyde.
A nagybátyám és anyám megkértek, hogy menjek vissza
a lakókocsihoz Galvestonba.
Teljesen tönkrement.
De nem ezt akarták megmutatni.
Anyám rámutatott egy bizonyos pontra a falon.
Elmondta, hogy volt egy lyuk a falban.
És Clyde a lyukon keresztül
engem nézett.
Akkor, amikor úgy éreztem, hogy valaki figyel,
valójában nem csak képzelődtem.
A nagybátyám elvitt engem és anyámat
a galvestoni rendőrségre
az általa készített fotókkal.
Egy férfi az irodájában
felvette a vallomásomat, és utamra bocsátott.
Megtettem a magamét.
Letartóztathatták volna.
Tanúskodhattam volna…
mindarról, amit tett.
És senki sem tett semmit.
Szerintem, ha egy férfi súlyosan bántalmaz egy gyereket,
sosem kéne lehetőséget kapnia arra, hogy még egyet bántson.
És mégis, az a férfi, aki Laurát megölte, még szabadlábon volt.
Egy nagyon rossz év kezdete volt.
1997. JÚLIUS 15.
HÁROM HÓNAPPAL AZUTÁN, HOGY MEGTALÁLTÁK LAURA SMITHERT
Átlagos nap volt.
A lányom, Kelli vitte el Alexist.
Emlékszem, azt mondtam:
„Szeretlek, drágám. Legyen szép napod! Délután beszélünk."
Ezek voltak hozzá az utolsó szavaim.
Kelli Cox, aki maga is anyuka, rejtélyes módon eltűnt.
1997 júliusában,
anélkül, hogy Houstonban tudták volna,
a texasi Dentonban eltűnt egy Kelli Ann Cox nevű nő.
A városi börtönöket járta
a büntető igazságügyi osztályával.
Amikor kiment a kocsijához,
a kulcs nem ment be a zárba, nem tudott beszállni a kocsiba.
Kelli innen hívta fel a barátját, hogy hozzon pótkulcsot.
Ez az utolsó hely, ahol utoljára látták Kellit.
Mintha egy perce még ott lett volna, aztán eltűnt.
KELLI COX, 20 ÉVES
ELTŰNT 1997. JÚLIUS 15 -ÉN DENTON, TEXAS ÁLLAM
A nyomozók átkutatták a kocsiját,
de nagyon kevés a nyom ebben a rejtélyes ügyben.
A rendőrség szerint, amíg nem lép kapcsolatba a családjával,
nem tudják biztosan megmondani, hogy történt-e bűncselekmény.
Szerintem korai azon spekulálni, hogy vannak-e gyanúsítottak.
Majdnem egy hónappal Kelli eltűnése után
eltűnt Jessica Cain.
A Tiki Island-i tinédzsert utoljára egy étteremből látták távozni.
A kocsiját megtalálták a Gulf Freewayen,
benne a táskájával.
Nem ment volna el úgy, hogy nem hív fel.
Legalább egyikünket felhívta volna.
Innen tudjuk, hogy valami nincs rendben,
és meg kell őt találnunk.
Jessica Cain a színtársulatával volt.
Mikor onnan távozott, bumm, eltűnt.
JESSICA CAIN, 17 ÉVES
Lovakkal mentünk ki.
Megkértek, hogy menjünk oda, ahol Jessica Cain autóját megtalálták,
hátha van ott hely egy parancsnoki központnak.
Újabb óriási keresés.
A gyászoló szülők, Bob és Gay Smither csatlakoztak a kereséshez.
Sosem felejtem el Jessica apját.
Pontosan tudtam, min megy keresztül.
Persze reméltem, hogy másképpen végződik a dolog.
1997-ben, amikor Jessica Cain eltűnt,
apám Tiki Islanden lakott.
A bátyám exfeleségének volt a barátnője.
Jóban voltak.
Beszálltam a keresésbe.
Mellényt viseltünk, és sétabotot vittünk.
Amikor Laura Smither eltűnt, nem sokat aludtam.
Amikor Jessica Cain eltűnt, akkor sem.
Az elmúlt 38 évben nem aludtam sokat.
Nem számít, mivel próbálkoztak, mekkora volt a rendőri jelenlét…
Ma összetört a szívem.
…valaki át tudta lépni a határokat.
Jessica keresése folytatódik.
Mi erre a magyarázat?
Van köztünk valaki, vagy valami: egy szörnyeteg.
Hogy állítsuk meg?
Persze úgy éreztem:
„Istenem, ez ugyanaz az ember, aki elvitte a lányainkat a Calder úton.”
Hogy lehet ennyi sorozatgyilkos egy területen belül?
Mindenféle őrült gondolat járt a fejemben.
A Tiki Island-i tinédzser augusztus 17-én tűnt el.
Ha a gyanú felmerül a közösségben,
ha az emberek folyton a hátuk mögé néznek,
azon tűnődve, valójában ki a gyilkos,
az felemészti az embert.
A Jack Brooks Parkban kerestem Jessica Caint.
Fiatal nő volt,
aki hazafelé tartott.
Láthatóan egyedül volt.
Eszembe juttatta…
hogy mi történt az anyámmal.
Hogy miket tett vele Clyde.
Tudom, hogy részben félt, de amikor Clyde elment,
akkor hosszú időre ment el,
és ő mindig hazaengedte.
Egyszer úgy jött haza,
hogy tiszta vér volt, és véres kés volt nála.
És…
azt mondta anyámnak: „Megint megtettem.”
Azok után, ami Ellen Beasonnel történt,
az ő priuszával,
és hogy velem mit csinált…
Nem tudom.
Nem tudtuk, hogy Laura Smithernek, Jessica Cainnek és Kelli Coxnak
volt-e köze a Calder úti gyilkosságokhoz.
De persze ezt is számba kellett vennünk.
Ha ugyanaz a személy volt, miért telt el annyi idő 1991-től
1997-ig, míg megtalálták az ismeretlen áldozatot?
Most más módszerre tért át,
nem rejtette el a testeket a mezőn.
LAURA SMITHER MARADVÁNYAI
Több kérdésünk volt, mint válaszunk.
Miután Laura eltűnt,
több ezer nyomozót hívtak a Friendswoodi Rendőrségre.
Sok komoly gyanúsítottjuk volt, akiknek utánanéztek.
De se kizárni, se kapcsolatba hozni nem tudták őket az esetekkel.
Laura Smither közelmúltbeli megölése, és Jessica Cain keresése miatt
Robert Abel aggódott, hogy kapcsolatba hozzák őt az esetekkel.
A rendőrség szerint Abel továbbra is gyanúsított a League City-i esetekben.
A közösségben még mindig sokat beszéltek Robert Abelről.
Érthető, hogy Tim Miller úgy gondolta, Robert Abel volt a gyilkos.
Minden okunk megvolt azt gondolni, hogy köze lehet hozzá.
Tim mindenkinél keményebben dolgozott, hogy bebizonyítsa, Abel a gyilkos.
Ott hátul volt egy fém épület.
Azt akarta, hogy Abel birtokát felássák.
Azt akarta, hogy keményebben hallgassák ki.
Az a 17 hónap, amikor nem tudta, hol van Laura, összetörte a szívét.
És a gondolat, hogy ezt más családok is átélik,
illetve a tudat, hogy a rendőrség gyakran nem azt teszi, amit kellene,
hogy megtalálja a testeket, ezt nagyon…
nehéz volt neki elfogadni.
Így hát ment, és megcsinálta maga.
A rengeteg frusztrációt és a gyászt
ölte bele az Abel iránti bosszúvágyba.
Úgy döntött, kínozni fogja Abelt, ezért felhívta, üzeneteket hagyott neki.
Van egy emberem, aki odamegy, és elvisz téged
Las Vegasba. Az odaúton szétrúgja a segged,
és megöl.
Majd beledug egy homokdűnébe.
Tim meg volt győződve róla, hogy helyes úton jár.
Jól van, tegyél egy jelet…
A kerítés mellé tegyél jelet!
Annyiszor átkutattam azt a helyet,
hátha találok még elásott testeket.
Összehozott egy szedett-vedett sereget önkéntesekből, hogy ássanak.
Minden egyes porszemet átszitálunk.
Kölcsönkértek egy kotrógépet.
Valaki keresőkutyákat hozott, akik ki tudják szagolni a halottakat.
A kutyákat elengedték, és mind egy helyre gyűltek.
Találtak valamit.
Szóval mindenki ásni kezdett a környéken.
Egy női táskát és női ruhákat találtak.
Tim azt hitte, hogy a tárgyak egy másik áldozaté lehettek,
de ezt nem tudta bizonyítani, ahogy senki sem.
Végül Abel annyira megrémült és megijedt,
hogy távoltartási végzést kért Tim ellen.
KÉREM A RENDŐRSÉGET, HOGY BIZTOSÍTSON VÉDELMET
Abel évekig élte ezt a tragikus életet.
League City páriája lett.
Végül azt mondta, elég volt.
Bezárta a lovaglópályát.
Visszaköltözött a családi farmjukra egy másik texasi megyébe,
és maga mögött hagyta League Cityt.
1997 nyarán
a Calder úti ügyekben még nem történtek letartóztatások.
És most elraboltak két másik nőt,
Kelli Coxot és Jessica Caint.
Tudom, hogy valaki tud valamit.
Ha valaki tud valamit Jessicáról, enyhítsen a fájdalmunkon!
És Laura Smither meggyilkolása.
Megbirkózunk vele, ahogy tudunk.
Minden ügynökség segített. Nem az erőfeszítéseinken múlt.
A houstoni rendőrség jött segíteni.
Mindenki jött segíteni, de először nem volt szerencséjük.
1997. MÁJUS
Webster 9-1-1.
Igen, asszonyom. Jöjjenek a Waffle House-ba!
Valaki bejött, és azt mondta, valakit elraboltak.
Csak erről szóltak a hírek.
A nő egy vegyesboltban járt aznap este.
Egy férfi állt ott, és figyelte.
A nő a furgonjához ment, hogy elhajtson.
A kocsija vacakolni kezdett az úton.
Félrehúzódott.
A fickó a vegyesboltból odament hozzá mosolyogva:
„Lapos a gumija. Segíthetek?”
Aztán a nő már csak arra eszmélt, hogy a férfi mögötte van,
és kést nyom a torkához.
Kényszerítette, hogy beszálljon a férfi kocsijába,
beindította a motort, és elindult lefelé az I-45-ösön.
A Waffle House-ban vannak?
Kint vannak a parkolóban.
Hívjanak mentőt! A nő nem tud járni.
Azt mondják, az autópálya közepén szedték össze.
A nő neve Sandra.
Amit Sandra tett, az fordulópontot jelentett a nyomozásban.
Egységet kérek a West Nasa út 959-hez!
Egy nő kiugrott egy fehér terepjáróból.
Ismeretlen rendszám, a 45-ösön hajt észak felé.
A feliratot fordította: Latkóczi Barbara